**דף עבודה: הסברים למה דווקא נחש**

מתוך אתר [חב"ד](https://he.chabad.org/library/article_cdo/aid/2246246#footnoteRef11a2246246).

**נושאים עיניים אל אלוהים**

חשוב לזכור כי הנחש עצמו לא היה זה שהביא את הרפואה לחולים, כפי שטענו חכמינו זיכרונם לברכה שאין בכוחו של הנחש להמית או להחיות, הנחש רק היה סימן לבני ישראל לשאת את עיניהם לאביהם שבשמיים ולחזור בתשובה שלמה על מעשיהם.

**הריפוי מאלוהים ולא מהנחש**

הרמב"ן מסביר כי בדרך כלל, אם אדם ננשך בפי חיה רעה והוא מסתכל עליה, הדבר מחריף את מצבו. משה רבנו יצר נחש שהיה דומה לנחשים שהכישו את בני ישראל (בלשונו של הרמב"ן: "נחשים שרפים אדומי העיניים רחבי הראש, שגופם כעין הנחושת בצווארם"). ואף שהאנשים הביטו על צורת הנחש שהזיק להם, הם התרפאו. בכך הבינו בני ישראל כי הרפואה הגיעה מאת בורא העולם בדרך על-טבעית

**החטא גם הוא שליחו של האלוהים**

בתורת החסידות מובא הסבר זה (שניאור זלמן מלאדי, ליקוטי תורה): הנחש מסמל את הרוע והטומאה בעולם. על פניו נראה כי הרוע והקדושה הם שני הפכים. אך כאשר מרימים את הנחש על 'נס' ומביטים על מקורו, אנו מגלים כי למעשה גם הוא שליחו של בורא העולם. אל לנו להסתכל על הרוע והחטאים בעולם כאילו הם ישות בפני עצמה, נפרדים מבורא העולם. הם נשלחו מאלוהים כדי לפתות אותנו, וכאשר אנו עומדים בפיתוי ומתגברים עליהם אנו מגשימים את המטרה שלשמה הם נבראו.